Росси-Форелни шкаласы

Росси — Форелни шкаласы () — джер тебрениуню къатылыгъыны шкаласы, джер тебрениуню кючюн белгилерге хайырландырылгъан шкалады.

10-баллыкъ Росси — Форелни шкаласында 7-10 балл аралыкъ 12-баллыкъ шкаланы (СССР-де Медведевни шкаласы, АБШ эмда башха къраллада Меркаллини шкаласы) 6-9 балларына келишеди.

Итальян сейсмолог Микеле Стефано де Росси эмда швейцарлы Франсуа-Альфонс Форель бу шкаланы XIX аягъында къурагъандыла. Эки онджыллыкъны ичинде 1902-чи джылда Меркаллини интенсивлик шкаласы къабыл этилгинчи хайырландырылгъанды.

Бу шкалада джер тебрениуле кючлерине кёре он классха бёлюннгендиле:
 микроскопик чайкъалыула, адамла сезмейдиле, къуру сезимли сейсмографла ангыларгъа боллукъдула;
 быртда бек къарыусуз силкиниуле, сейсмографла джазгъандыла эмда рахат халда тургъан адамла ангылагъандыла;
 бек къарыусуз силкиниуле, рахат халда тургъан адамланы асламысы ангылайды;
 топракъны къарыусуз силкиниулери, джюрюген эмда башха джумуш этген адамла ангылайдыла (терезе миялала зынгырдайдыла);
 орта силкиниуле, хар ким да сезеди (мебель бла орундукъла къымылдайдыла);
 сезмили тебериуле (джукълаб тургъанла уянадыла, маятниги болгъан сагъатла тохтайдыла, терекле чайкъалыб таууш этедиле);
 кючлю тебериуле (хатла ауадыла, уллу къонгураула зынгырдайдыла);
 иги танг кючлю тебериуле (къабыргъала джарыладыла, тютюн оджакъла оюладыла, бек кёб болмаса да мекямла оюладыла);
 бек кючлю тебериуле (мекямланы бир къауум бёлюмлери неда саулай оюлады);
 айтылмазча кючлю тебериу (тёгерек талан болады, джер къабукъда джарылыула эмда оюлуула, джер тайыула эмда таулада къая оюлуула).
 Дагъыда къара 
 Джер тебрениуню магнитудасы
 Джер тебрениу
 12-баллыкъ сейсмик шкала
 Меркаллини шкаласы
 Япон метеорология агентликни шкаласы
 Фудзитону шкаласы
 Европа макросейсмик шкала

Категория:Сейсмология
Джер тебрениулени магнитудалары
Категория:Джер тебрениуле